## Prozaici slovačkoga realizma

|  |  |
| --- | --- |
| **Naziv** | Prozaici slovačkoga realizma |
| **Organizacijska jedinica** | Katedra za slovački jezik i književnost |
| **ECTS bodovi** | 5 |
| **Šifra** | 97430 |
| **Semestri izvođenja** | Ljetni |
| **Nastavnici** | dr.sc. Zrinka Kovačević, izv. prof. (nositelj) |
| **Satnica** | |  |  | | --- | --- | | Predavanja | 30 | | Seminar | 30 | |
| **Preduvjeti** | Za upis kolegija je potrebno položiti kolegij Slovačke jezične vježbe II |
| **Cilj** | Upoznati studente s jednim od najznačajnijih razdoblja u povijesti slovačke književnosti, objasniti društveno-političke okolnosti druge polovice 19. stoljeća i uvjete nastanka i razvoja razdoblja predrealizma, 1. i 2. vala slovačkoga književnog realizma. Portretirati najznačajnije prozne autore i analizirati odabrana djela. |
| **Metode podučavanja** | Predavanja i seminari, studentska izlaganja i prezentacije, rad s tekstom, zajedničke analize i diskusije, studentsko vođenje dnevnika čitanja, mentorski i individualni rad. |
| **Metode ocjenjivanja** | Pismena i usmena provjera znanja, provjera izvršavanja studentskih obveza (redovito prisustvovanje nastavi i aktivno sudjelovanje u njoj, izrada i usmena prezentacija najmanje jednoga seminarskog rada, čitanje lektire i vođenje Dnevnika čitanja). |
| **Ishodi učenja** |  |
| |  |  | | --- | --- | | 1. | izdvojiti i analizirati relevantna obilježja književnopovijesnih razdoblja i individualnih djela unutar slovačke književnosti | | 2. | kritički prosuđivati o pojedinim književnim pojavnostima u slovačkoj književnosti u odnosu na društveno-povijesni kontekst | | 3. | prepoznati i opisati osnovne slovačke društveno-kulturne i povijesne činjenice bitne za utvrđivanje slovačkih jezičnih i književnih posebnosti u širem europskom kontekstu | | |
| **Sadržaj** |  |
| |  |  | | --- | --- | | 1. | Uvod u kolegij. Ciljevi kolegija, način rada, studentske obveze. | | 2. | Društveno-političke okolnosti druge polovice 19. stoljeća. Usporedba slovačkog književnog romantizma i realizma, prijelazno razdoblje. Dvije generacije slovačkih književnih realista. | | 3. | Martin Kukučin, slovački književni bard: život i stvaralaštvo. Martin Kukučin među Hrvatima. | | 4. | Romani M. Kukučina s hrvatskim motivima: Dom v strani i Mat vola - analiza. Kukučinova djela u hrvatskom prijevodu. | | 5. | Kukučinove pripovijetke iz hrvatske sredine. Kukučinovi putopisi po hrvatskim krajevima. Kroatizmi u djelima Martina Kukučina. | | 6. | Pojava žena spisateljica u slovačkoj književnosti: Šoltesova, Vansova, Podjavorinska.  Biografije, društvene djelatnosti, književni opusi. | | 7. | Elena Marothy Šoltesova: Moje deti - analiza romana. | | 8. | Terezia Vansova: Sirota Podhradskych - analiza romana. | | 9. | Smjena generacija i usporedba 1. i 2. vala slovačkoga književnog realizma. Časopisi i kritičari. Obilježja proze. | | 10. | Timrava: život, stvaralaštvo i analiza kratke proze. | | 11. | Jozef Gregor Tajovsky: život, stvaralaštvo i analiza kratke proze. | | 12. | Janko Jesensky: život, stvaralaštvo i analiza kratke proze. | | 13. | Drugi val realizma i početci modernističkih tendencija. | | 14. | Slovački književni realizam u europskom kontekstu. | | 15. | Ponavljanje i priprema za ispit. | | |
|  |  |